Преди да закупите първата си еърсофт реплика трябва да знаете следните неща:
- Откритото пренасяне/използване на обществени места е недопустимо, защото може да доведе до сериозни негативни последствия както за Вас лично, така и за еърсофт общността като цяло;
- Подробното запознаване с инструкциите за експлоатация, предимствата, недостатъците и особенностите на избраният от Вас модел значително ще намали риска от проблеми, счупвания и неудовлетвореност в последствие;
- По-голяма сила/дулна енергия не значи по-добра дистанция или точност. Определете за себе си ясно за какво ще ползвате репликата и се консултирайте със наш специалист, който ще Ви предпази от грешки или предупреди за скрити особености;
- Еърсофт репликите са измислени с цел да може относително безопасно да се ползват с цел забава/тренировка, включително срещу хора със защита на очите/лицето. Тяхното първоначално предназначение изключва те да бъдат ползвани за самозащита;
- Своевременната поддръжка и правилната експлоатация значително ще удължи есплоатационният срок и представянето на избраната реплика;